"บวรศักดิ์" เปิดใจลาออกเพื่อบวชถวายเป็นพระราชกุศลฉลอง 60 ปีเนื่องจากสถานการณ์บ้านเมืองเปลี่ยนไป ส่งผลให้การปฏิบัติหน้าที่ไม่ราบรื่น และจะไม่ดำรงตำแหน่งทางการเมืองหรือที่ปรึกษาการเมือง(6 มิ.ย.) นายบวรศักดิ์ อุวรรณโณ เลขาธิการคณะรัฐมนตรี เปิดเผยว่า การตัดสินใจลาออกจากตำแหน่งเลขาธิการคณะรัฐมนตรีก็เพื่อบรรพชาอุปสมบทถวายเป็นพระราชกุศลแด่พระบาทสมเด็จพระเจ้าอยู่หัว เนื่องในวโรกาสฉลองสิริราชสมบัติ 60 ปี หลังจากลาสิกขาบทแล้วจะทำงานด้านวิชาการที่อิสระต่อไป โดยให้เหตุผลการลาออกจากราชการว่า เนื่องจากสถานการณ์บ้านเมืองแปรเปลี่ยนไปและอยู่ในภาวะไม่ปกติทำให้เกิดความไม่วางใจซึ่งกันและกันในบ้านเมือง ส่งผลให้การปฏิบัติหน้าที่ไม่ราบรื่นดังที่เป็นมาในอดีต
ใครคือผู้เปิดใจลาออกจากตําแหน่งเลขาธิการคณะรัฐมนตรีเพื่อบรรพชาอุปสมบทถวายเป็นพระราชกุศลฉลอง 60 ปี 
บวรศักดิ์ อุวรรณโณ